Alan Peter Cayetano

Si Alan Peter "Companyero" Schramm Cayetano (namundag Oktobre 28, 1970), sarong Filipinong pulitiko na may dugong Aleman. Siya nagin Senador sa Senado kan Filipinas siyam nang taon poon pa kan 2007. Tugang siya ni Pia Cayetano na saro man sa nagin senador sa Filipinas. Si Cayetano kandidato ngonyan bilang bise presidente sa eleksyon presidensyal 2016 kan Filipinas.

Mga enot na taon

Namundag siya kan ika-28 nin Oktobre, 1970 ki dai-nang si Renato "Compañero" Cayetano asin si Sandra Schramm, sarong maestra asin dugong Aleman-Amerikano, Si  Cayetano nag'eerok kaiba an pamilya sa Bagumbayan, Taguig City.  An saiyang agom, si Maria Laarni Lopez Cayetano, iyo an presenteng Alkalde kan Taguig City. An matua niyang tugang na babae, si Pia, saro man na senadora. An pinakangohod niyang tugang si Lino iyo an nagtutukaw na representante kan ika-2ng distrito nin Taguig, manta an saiyang saro pang tugang si Ren dating konsehal kan Muntilupa.

 Elementarya asin Haiskul:  De La Salle – Zobel
 Kolehiyo: BA Political Science sa University of the Philippines, Diliman (naggwadrar 1993)
 Post Graduate: Law (Juris Doctor) sa Ateneo de Manila University (nagtapos 1997) bilang Silver Medalist
Karera sa Pulitika
 1992: Sa edad na 21, nagin konsehal sa Taguig. Siya an pinakahubin na konsehal sa saiyang kagurubay.
 1995: Sa edad na 24, nagdalagan siya asin guminana bilang Bise-alkalde kan Taguig alagad an saiyang opisyal na proklamasyon nangyari sana kan 1998, sampolong aldaw bago nagtapos an 3-taon na opisyo na saiyang tutukawan. 
 1998 sundo 2004: Sa edad na 27, nagin siyang Kongresista kan Taguig. 
 2007 abot presente: Sa edad na 36, nagin siyang Senador kan Filipinas.

Kan ika-14 Kongreso, sa enot niyang termino bilang senador kan Filipinas, si Senador Alan nagpamayo sa mgas minasunod na komite: 

 Blue Ribbon Committee o the Committee on Accountability of Public Officers
 Committee on Education, Culture and Arts
 Committee on Mass Media and Information

Kan ika-15ng Kongreso, si Senador Alan nagin: 

 Senate Minority Floor Leader
 Pamayo kan Committee on Ethics and Privileges
 bise sa Pamayo kan Joint Congressional Oversight Committee on the Automated Election System (JCOC-AES)
 Katuwang na pamayo kan Joint Congressional Oversight Committee for the E-Commerce Law

Pakatapos kan 2013 na eleksyon, sa pagpoon kan ika-16 Kongreso, si Senador Alan iyo an naelehir na bagong Senate Majority Floor Leader asin nanombrahan man na magpamayo kan Senate Committee on Rules.

Si Cayetano nag'ama man kan mga bills na nagin nang ley:

 R.A. No. 9521 - National Book Development Trust Fund Act (co-author)
 R.A. No. 10122 - Act Strengthening the Literacy Coordinating Council
 R.A. No. 10152 - Act Requiring Mandatory Basic Immunization Services Against Hepatitis-B for Infants
 R.A. No. 9500 - University of the Philippines Charter Act of 2008 
 R.A. No. 9994 - Expanded Senior Citizens Act of 2009 (co-author)

Igwa pa man siyang mga bill na naghihilomlom na magin nang ley:

 S.B. NO. 90 -  Freedom of Information Act of 2013
 S.B. NO. 91 	- Orphaned, Abandoned, Neglected or Voluntarily Committed Children's Welfare and Protection Act
 S.B. NO. 92 	- Trust Fund for the Abandoned, Neglected or Voluntarily Committed Child of 2013
 S.B. NO. 93 	-  Iskolar Ng Bayan Act of 2013
 S.B. NO. 94 	-  Granting P9,000 Additional Compensation and P 1,000 Medical Allowance to Teachers
 S.B. NO. 245  - Decriminalizing Libel and Defamation
 S.B. NO. 246  -  Children with Special Needs Education Fund Act of 2013
 S.B. NO. 247  -  Uniformed Personnel Health and Wellness Development Act of 2013
 S.B. NO. 248  -  Amending section 19 of Cybercrime Prevention Act of 2012 
 S.B. NO. 249  -  Repealing sections 4(c) (4), 5, 6, and 7 of Cybercrime Prevention Act of 2012
 S.B. NO. 1490 –  Emergency Response Department Act of 2013
RA 8749 Philippine Clean Air Act (Ika-11 Kongreso)
Pagsikwal sa 2005 & 2006 kuta na pagbasura kan reklamo nin impeachment kontra ki Presidente Arroyo (Ika-13 Kongreso)
Pinag'endorso an pinagtibay na reklamo sa impeachment kontra ki Presidente Estrada (Ika-11 Kongreso)

Sa sarong pag'atubang sa prensa sa siyudad nin Davao, siya nagbuyagyag na madalagan bilang kandidato para bise-presidente sa irarom kan bandera kan Partido Nacionalista, totoo dai niya nasambit kun isay an saiyang makakapadis bilang kandidato para presidente. 
 Kan Nobyembre 21, 2015, pinagpabareta opisyalmente na si Rodrigo Duterte an magigin katampad niya sa 2016 Eleksyon Presidentyal.

Mga panluwas na takod

  Sampolong bagay na dapat maisihan manongod ki Alan Peter Cayetano. Kinua 26-02-16.
  Pabisto ki Alan Peter Cayetano. Kinua 26-02-16.

 Toltolan 

Cayetano, Alan Peter
Kategorya:Mga kongresista kan Filipinas